
IGNALINOS RAJONO SAVIVALDYBĖS TARYBA


SPRENDIMAS
DĖL IGNALINOS RAJONO SAVIVALDYBĖS TARYBOS BALSŲ SKAIČIAVIMO KOMISIJOS SUDARYMO, JOS NUOSTATŲ IR SLAPTO BALSAVIMO BIULETENIO PAVYZDŽIO PATVIRTINIMO

2023 m. gegužės 25 d. Nr. T-90
Ignalina

[bookmark: n_0]Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Ignalinos rajono savivaldybės tarybos veiklos reglamento, patvirtinto Ignalinos rajono savivaldybės tarybos 2023 m. vasario 23 d. sprendimu Nr. T-31 „Dėl Ignalinos rajono savivaldybės tarybos veiklos reglamento patvirtinimo“, 79, 80  punktais, Ignalinos rajono savivaldybės taryba nusprendžia:
1. Sudaryti Ignalinos rajono savivaldybės tarybos Balsų skaičiavimo komisiją:
	Eil. Nr.
	Tarybos nario vardas, pavardė
	Atstovaujama partija

	1.
	Irma Rasikė
	Lietuvos socialdemokratų partija

	2.
	Artūras Česliokas
	Lietuvos valstiečių ir žaliųjų sąjunga

	3.
	Vygantas Dilys
	Liberalų sąjūdis

	4.
	Jolanta Bendorė
	Lietuvos žaliųjų partija

	5.
	Giedrius Palenčius
	Darbo partija

	6.
	Justina Bielinytė
	Tėvynės sąjunga – Lietuvos krikščionys demokratai 


2. Patvirtinti Ignalinos rajono savivaldybės tarybos Balsų skaičiavimo komisijos nuostatus (pridedama).
3. Patvirtinti Ignalinos rajono savivaldybės tarybos slapto balsavimo biuletenio pavyzdį (pridedama).
4. Skirti šio sprendimo 1 punkte nurodytos komisijos pirmininku Ignalinos rajono savivaldybės tarybos narį Artūrą Česlioką, komisijos pirmininko pavaduotoja – Ignalinos rajono savivaldybės tarybos narę Justiną Bielinytę, komisijos sekretore – Jolantą Bendorę.
5. [bookmark: n_1]Pripažinti netekusiu galios Ignalinos rajono savivaldybės tarybos 2019 m. balandžio 30 d. sprendimą T-51 ,,Dėl Ignalinos rajono savivaldybės tarybos Nuolatinės balsų skaičiavimo komisijos sudarymo“. 
Šis sprendimas gali būti skundžiamas Ignalinos rajono savivaldybės tarybai (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Savivaldybės meras                                                                                                        Laimutis Ragaišis
PATVIRTINTA
Ignalinos rajono savivaldybės tarybos
2023 m. gegužės 25 d. sprendimu Nr. T-90

IGNALINOS RAJONO SAVIVALDYBĖS TARYBOS BALSŲ SKAIČIAVIMO KOMISIJOS NUOSTATAI

I SKYRIUS
BENDROSIOS NUOSTATOS

1. Ignalinos rajono savivaldybės tarybos Balsų skaičiavimo komisijos nuostatai (toliau – Nuostatai) reglamentuoja Ignalinos rajono savivaldybės tarybos balsų skaičiavimo komisijos (toliau – Komisija) tikslą, funkcijas, veikimo principus, darbo tvarką ir kitus su Komisijos veikla susijusius klausimus.
2. Komisija savo veikoje vadovaujasi Lietuvos Respublikos vietos savivaldos įstatymu, Ignalinos rajono savivaldybės tarybos veiklos reglamentu, kitais teisės aktais ir šiais Nuostatais.
3. Pagrindiniai Komisijos veikimo principai: teisingumas, nešališkumas, skaidrumas, atsakomybė.
4. Komisijos tikslas – teisėtų balsavimo procedūrų organizavimo užtikrinimas.
5. Komisija sudaroma Ignalinos rajono savivaldybės tarybos (toliau – Savivaldybės taryba) įgaliojimų laikui.
6. Į Komisiją deleguojama po vieną Savivaldybės  tarybos narį, išrinktą pagal kiekvienos politinės partijos ar koalicijos sąrašą. Komisijos pirmininką, Komisijos pirmininko pavaduotoją ir sekretorių sudarytos Komisijos siūlymu skiria Savivaldybės taryba.
7. Komisijos posėdžiai yra teisėti, jeigu posėdyje dalyvauja ne mažiau kaip 2/3 Komisijos narių. Komisijos sprendimai priimami Komisijos posėdžiuose atviru balsavimu posėdyje dalyvaujančių Komisijos narių balsų dauguma. Jei balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, lemia Komisijos pirmininko, o jo nesant – Komisijos pirmininko pavaduotojo balsas.
[bookmark: n_2]2025 m. gegužės 29 d. Ignalinos rajono savivaldybės tarybos sprendimo Nr. T-124 redakcija

II SKYRIUS
KOMISIJOS FUNKCIJOS

8. Komisija, organizuodama balsavimo procedūras, vykdo šias funkcijas:
8.1. Organizuodama slapto balsavimo procedūras:
8.1.1. pasirašytinai išduoda Savivaldybės tarybos nariams Savivaldybės tarybos antspaudu antspauduotus balsavimo biuletenius;
8.1.2. prižiūri, kad į balsavimo patalpą neįeitų pašaliniai asmenys;
8.1.3. stebi, kad į balsavimo kabiną įeitų tik po vieną Savivaldybės tarybos narį;
8.1.4. suskaičiuoja balsus. Nepatvirtinto pavyzdžio, neužpildytus biuletenius, taip pat biuletenius, pagal kuriuose padarytas žymas neįmanoma nustatyti balsavusiojo valios, Komisija pripažįsta negaliojančiais;
8.1.5. surašo balsų skaičiavimo protokolą, kurį pasirašo Komisijos pirmininkas ir sekretorius;
8.1.6. balsadėžėje rastus ir suskaičiuotus biuletenius sudeda į voką, ant voko užrašo informaciją apie jo turinį, voką užklijuoja, antspauduoja ir perduoda Savivaldybės tarybos posėdžio pirmininkui;
8.1.7. pasibaigus slaptam balsavimui, Komisijos pirmininkas paskelbia slapto balsavimo rezultatus ir balsų skaičiavimo protokolą perduoda Savivaldybės tarybos posėdžio pirmininkui.
8.2. Organizuojant atviro balsavimo rankos pakėlimu procedūras: 
8.2.1. Komisijos pirmininkas žodžiu paskiria du Komisijos narius suskaičiuoti atviro balsavimo rankos pakėlimu balsus;
8.2.2. Komisijos pirmininko paskirti Komisijos nariai suskaičiuoja Savivaldybės tarybos narių balsus balsuojant rankos pakėlimu; 
8.2.3. Komisijos pirmininkas atviro balsavimo rezultatus žodžiu praneša Savivaldybės tarybos posėdžio pirmininkui, kuris paskelbia balsavimo rezultatus.
8.3. Komisija, Savivaldybės tarybos posėdžiui vykstant nuotoliniu būdu, organizuoja atviro balsavimo rankos pakėlimu procedūras Ignalinos rajono savivaldybės tarybos veiklos reglamento nustatyta tvarka.

III SKYRIUS
BAIGIAMOSIOS NUOSTATOS

9. Nuostatai keičiami, pripažįstami netekusiais galios Savivaldybės tarybos sprendimu.
_________________


PATVIRTINTA
Ignalinos rajono savivaldybės tarybos
2023 m. gegužės 25 d. sprendimu Nr. T-90


(Slapto balsavimo biuletenio pavyzdys)

IGNALINOS RAJONO SAVIVALDYBĖS TARYBA


SLAPTO BALSAVIMO BIULETENIS

DĖL __________________________________


	Asmens, dėl kurio balsuojama, vardas, pavardė

	



	Už
	Prieš
	Susilaikau






	Žymėjimo pavyzdys
	X










Ignalinos rajono savivaldybės tarybos antspaudo vieta





______

